Ukrainadagi har bir ta’lim muassasasi 1 sentabr bayramini qanday o‘tkazishni mustaqil ravishda tanlashi mumkin. Bu haqida Kiyev shahar davlat ma’muriyatining Ta’lim va ilm-fan departamenti ma’lum qildi. Unga ko‘ra, “eskilik sarqitidan qutulish” munosabati bilan tadbirning qayerda va qanday o‘tkazilishini maktab rahbariyati mustaqil ravishda belgilaydi. “Biz sovet o‘tmishining sarqitlaridan qutulishga va 1 sentabr bayramini qanday o‘tkazishni maktablarning o‘ziga havola qilishga harakat qilmoqdamiz”, - deydi Kiyev shahar davlat ma’muriyati rahbari o‘rinbosari Anna Starostenko.